Дасягнуты пэўныя поспехі і ў іншых напрамках дзейнасці. Павысілася даступнасць адукацыі для дзяцей з асаблівасцямі псіхафізічнага развіцця, ва ўстановах назіраецца актыўны пераход да ідэй інклюзіўнага навучання. Больш за пяцьдзясят пяць працэнтаў магілёўскіх школьнікаў ахоплены арганізаванымі формамі пазаўрочнай занятасці ва ўстановах дадатковай адукацыі — гэта самы высокі паказчык у рэспубліцы. У рэгіёне дзейнічае зладжаная сістэма работы па сямейным уладкаванні дзяцей-сірот і дзяцей, якія засталіся без апекі бацькоў. Сёння ў замяшчальных сем’ях пражываюць звыш 84 працэнтаў сірот, і гэты паказчык таксама вышэйшы за сярэднерэспубліканскі.